Cassoulet, η γαλλική φασολάδα με πανσέτα και λουκάνικα
Τελικά δεν αγαπάμε μόνο εμείς τη φασολάδα. Το cassoulet, η πλούσια, ρουστικάνικη γαλλική φασολάδα με πανσέτα και λουκάνικα το πιστοποιεί.
200 γρ. φασόλια χάντρες, 4 μικρά ξερά κρεμμύδια, ψιλοκομμένα, 2 καρότα, σε πολύ μικρά καρέ, 2 σκελίδες σκόρδο, ψιλοκομμένες, 4 χωριάτικα λουκάνικα της αρεσκείας μας, φρέσκα, μαλακά, σε μέτρια κομμάτια, 1.500 ml ζωμός κοτόπουλου, 60 γρ. χοιρινή πανσέτα, σε μικρά καρέ, 20 γρ. έτοιμες ζαχαρωμένες φλούδες πορτοκαλιού (βρίσκουμε σε όλα τα ξηροκαρπάδικα), 1/2 μάτσο μαϊντανός, ψιλοκομμένος, 100 ml ελαιόλαδο , αλάτι, φρεσκοτριμμένο πιπέρι
Για να ετοιμάσουμε την cassoulet, η γαλλική φασολάδα με πανσέτα και λουκάνικα σε μια ευρύχωρη κατσαρόλα ζεσταίνουμε 40 ml από το ελαιόλαδο σε μέτρια φωτιά και σοτάρουμε τα κρεμμύδια, τα καρότα και τα σκόρδα για 2 λεπτάΠροσθέτουμε τα λουκάνικα και τα φασόλια, ανακατεύουμε μια- δυο φορές και σβήνουμε με τον ζωμό.Αφήνουμε να πάρει μία βράση, χαμηλώνουμε τη φωτιά και σιγοβράζουμε για 40-45 λεπτά, μέχρι να μαλακώσουν τα φασόλια.Λίγα λεπτά πριν ολοκληρωθεί το μαγείρεμα, αλατοπιπερώνουμε. Αφαιρούμε τα λουκάνικα και τα βάζουμε κατά μέρος σε ένα πιάτο, αφήνοντας τη φασολάδα να σιγοβράζει σε πολύ χαμηλή φωτιά.Παράλληλα, σε ένα τηγανάκι σοτάρουμε την πανσέτα σε 30 ml από το υπόλοιπο ελαιόλαδο, σε μέτρια φωτιά, μέχρι να ροδίσει.Την αδειάζουμε στην κατσαρόλα με τα φασόλια, προσθέτουμε τη φλούδα πορτοκαλιού και δυναμώνουμε τη φωτιά στο μέτριο.Μαγειρεύουμε μέχρι να σωθεί αρκετό από το ζουμί και το φαγητό να μελώσει.Αλατοπιπερώνουμε καλά, προσθέτουμε τον μαϊντανό, ανακατεύουμε και αποσύρουμε από τη φωτιά.Σε ένα μεγάλο αντικολλητικό τηγάνι ζεσταίνουμε το υπόλοιπο ελαιόλαδο σε σχετικά δυνατή φωτιά και σοτάρουμε τα βρασμένα λουκάνικα που αφήσαμε κατά μέρος, για 4-5 λεπτά, μέχρι να ροδίσουν ομοιόμορφα.Αποσύρουμε από τη φωτιά και τα κόβουμε σε μέτρια κομμάτια.Μοιράζουμε το cassoulet σε πιάτα, βάζουμε λίγα κομμάτια λουκάνικο σε κάθε μερίδα και σερβίρουμε.
Λουκάνικα,Φασόλια